सजा का प्रावधान
सजा का प्रावधान
थूक,पेशाब, पैम्पलेट, पोस्टर चिपका कर संपत्ति विरूपण पाए जाने के अलावा स्याही, चाक, रंग लगाने पर प्रथम अपराध पर एक साल की कारावास की सजा और दस हजार रुपए जुर्माना होगा। यदि दुबारा संपत्ति विरूपण में वही व्यक्ति पाया जाता है तो दो साल की कारावास की सजा और 20 हजार रुपए तक जुर्माना होगा।
राजस्थान नगरपालिका संशोधन बिल पारित, सजा बढ़ाई
अब सड़क और पेयजल लाइन तोड़ी तो होगी दो साल की सजा
पॉलिटिकल रिपोर्टर | जयपुर
विधानसभामें मंगलवार को राजस्थान नगरपालिका संशोधन विधेयक 2017 पारित किया गया। इसमें सरकारी संपत्ति को नुकसान पहुंचाने, बदरंग करने के साथ सड़क-पाइपलाइन को तोड़ने आदि तमाम कार्यों पर अधिकतम सजा 2 साल की जेल और 20 हजार रु. तक जुर्माने का प्रावधान किया गया है।
2006 में यह बिल पहली बार पारित हुआ था। उसके बाद यह संशोधन विधेयक लाया गया है। इसमें सजा के प्रावधान बढ़ाए गए हैं। पहले 10 हजार तक ही जुर्माने का प्रावधान था तथा एक साल तक सजा का प्रावधान किया गया था। अब इसमें सरकारी संपत्ति के विरुपण के अलावा भवन, झोपड़ी, मूर्ति, पाइप लाइन, सड़क, दीवार, पेड़, खंभा और बल्ली को भी शामिल किया गया है।
hin_Deva hin_Deva hin_Deva hin_Deva hin_Deva kas_Deva hin_Deva hin_Deva